Ri kij riconojel ri israelitas niquibanala chic rubanic ronojel ri nicatzin chique, roma ja tok nika-ka ri kij,* jari nitiquer-ka ri nimakij pascua. Ri naey kij richin ri nimakij, jun nimalaj kij y kij richin uxlanen. Romari ri achia israelitas co quikij nicajo chi chaanin (yecom, yequen) ri achia ebajin chuvech cruz, richin quiri yekases-pe y yemuk naey chuvech ri nimakij. Roma ca ri riquin quemelal xquicutuj che ri Pilato chi tikajlox cakan ri ebajin chuvech cruz. 